Luna (bend)
<s>Luna je bila jugoslavenski, a kasnije srpski, novovalni / post-punk / gothic rock sastav iz Novog Sada.</s>

<s>Nastala na pepelu novovalnog benda La strada, dobivši ime po filmu Bernarda Bertoluccija La Luna, Luna je brzo privukla pažnju javnosti i zadobila kultni status.</s><s>Zahvaljujući Marku Brecelju, bivšem članu Buldožera, koji im se obratio nakon nastupa u Rijeci, Zoran Bulatović "Bale" (gitara), Slobodan Tišma (vokal), Ivan Fece "Firchie" (bubnjevi) i Jasmina Mitrušić "Mina" (klavijature, vokal) dobili su priliku objaviti svoj album prvijenac.</s><s>Međutim, njihov prvi i jedini album Nestvarne stvari objavljen je tek nakon što se bend raspao.</s><s>Kritika ga je dobro primila, te se smatra se jednim od najboljih izdanja bivše jugoslavenske rock scene.</s>

<s>Iako je djelovala svega dvije godina, imala 15 koncerata i jedan album, te nije stekla toliku popularnost kao neki drugi novovalni bendovi tog vremena, Luna je zadržala status polulegendarnog kultnog benda.</s><s>Dvadeset godina kasnije, 2004. godine, bend se jednokratno okupio radi nastupa na EXIT festivalu u Novom Sadu, i potom još jednom, 2017. godine, kada su održali po jedan koncert u Novom Sadu i Beogradu.</s>

<s>Povijest</s>

<s>Nastanak i uspon 
Sredinom 1981., nakon raskola između članova benda La strada i odlaska basista Borisa Oslovčana "Bore" i gitarista Predraga Ostojića, ostatku benda koji su činili Slobodan Tišma (gitara, vokal) i Ivan Fece "Firchie" (bubnjevi), pridružio se bivši član Pekinške patke Zoran Bulatović "Bale", kao novi basist.</s><s>U to se vrijeme bend pripremao za trodnevnu mini turneju, koja je uključivala koncerte u Novom Sadu, Pančevu i Beogradu, u organizaciji koncertne agencije Muzička omladina, s bendovima Lačni Franz, Čista proza i Fotomodeli.</s><s>Iako je na nastupima nailazio na dobar prijem, bend se raspao.</s>

<s>Potkraj 1981., Zoran Bulatović "Bale" (gitara), Slobodan Tišma (vokal) i Ivan Fece "Firchie" (bubnjevi), kojima se pridružio bivši član Pekinške patke Marinko Vukmanović (bas), formirali su Lunu, nazvavši bend po filmu Bernarda Bertoluccija, La Luna.</s><s>Budući da su članovi benda bili već relativno poznati, sastavljanje Lune izazvalo je zanimanje javnosti.</s><s>Bend je počeo stvarati novi materijal, a Bulatović je bio odgovoran za pisanje i aranžman glazbe, dok je Tišma bio tekstopisac.</s><s>Nekoliko dana prije prvog javnog nastupa benda, Vukmanović je napustio bend, formirajući vlastitu pop grupu Primavera, a zamijenila ga je Jasmina Mitrušić "Mina" (klavijature, vokal).</s>

<s>Sastav je prvi put nastupio u ožujku 1982. u bečkom klubu Arena na festivalu "Novosadski novi talas".</s><s>Nakon festivala, Luna je počela nastupati na brojnim novosadskim i beogradskim lokacijama, uspostavljajući kultni status i kupeći pozitivne kritike.</s>

<s>U međuvremenu, bend je u studijiu Radija Novi Sad snimio svoj prvi demo, na kojem se nalazi pjesma "Ogledalo lune", koja postaje lokalni hit i često se emitira na radiju Studio B. Ovaj demo, skupa s demom La Strade (dvije pjesme), pjesmom "Metropolis" (uživo snimljenom u kazalištu Ben Akiba 27. lipnja 1983.) i cijelim snimljenim nastupom 11. ožujka u KCM Sonja Marinković osvanuli su krajem 1988. na bootleg albumu Hokej klub Virginitas.</s><s>Tijekom jeseni 1983. bend je otišao na turneju po Hrvatskoj, nastupajući u Zagrebu i Rijeci, te Sloveniji, nastupajući u Ljubljani i u Kopru.</s><s>Nakon riječkog nastupa, bendu je prišao bivši član Buldožera Marko Brecelj, i potom je njihove demo snimke odnio bivšem kolegi iz benda Borisu Beleu, jednom od šefova izdavačke kuće Helidon.</s><s>Bend je u ovom sastavu, sve do raspada, imao samo 15 koncerata.</s>

<s>Snimanje debitantskog albuma 
Po povratku s turneje, bend je ušao u Aquarius Studio u Beogradu, gdje je uz pomoć ton majstora Đorđa Petrovića i producenta Saše Habića snimio album.</s><s>Snimanje je završeno do rujna 1983. godine, ali tada je Tišma izbačen iz benda, zbog svađe između njega i Bulatovića.</s><s>Jasmina Mitrušić slijedila je Tišmu i njih su dvoje ponovo oformili La Stradu tijekom sljedeće godine.</s><s>Bulatović je otišao služiti vojsku, nakon čega se pridružio sastavu Imperium of Jazz, a Fece Katarini II.</s>

<s>Debi album Nestvarne stvari, bio je izdan od strane Helidona u proljeće 1984. godine, a zbog raspuštanja benda i nemogućnosti promovisanja albuma, izdan je u samo 920 primjeraka.</s><s>Album su obilježile poetske vinjete poput "Lamba", "Okeana" (gdje je glavni vokal bila Mitrušić), "Amazona" i "Ogledala Lune", s dosljednom minimalističkom formom.</s><s>Na albumu se Tišma potpisao kao Artur, pseudonim koji je počeo koristiti pod utjecajem poezije Arthura Rimbauda.</s><s>Nakon izdanja albuma, časopis Rock proglasio je Nestvarne stvari sedmim najboljim albumom godine 1984.; bend je također dobio nagradu Sedam Sekretara SKOJ-a u Zagrebu, a kritičari su album ocijenili jednim od najboljih debitantskih izdanja u bivšoj Jugoslaviji.</s>

<s>Nakon raspada, kratka reformacija 
Koristeći staro ime La strada, Tišma i Mitrušić, oformili su novi bend i izdali istoimeni album 1987.</s><s>Ovaj se bend raspao 1989. godine, i Tišma tada okončava svoju glazbenu karijeru, nastavivši da se bavi književnošću, te 2011. dobija NIN-ovu nagradu za roman Bernardijeva soba.</s><s>Mitrušić završava studije na glazbenoj akademiji i seli se u Italiju.</s><s>Godine 2001. učestvuje je na zapaženoj kompilaciji Pesme Iznad istoka: i zapada, komponujući i aranžirajući pjesmu "Vladaj, Bože".</s>

<s>Godine 1992., Bulatović je sa bivšim članovima La Strade i članovima Obojenog programa, Robertom Radićem "Robijem" (bubnjevi) i Zoranom Lekićem "Lekijem" (bas gitara), nakratko reformirao Lunu, ali se bend ubrzo raspao zbog njegovog preseljenja u New York.</s><s>Materijal snimljen tijekom ovog kratkog razdoblja objavljen je četrnaest godina kasnije kao Bulatovićev solo album Ljeto bez sifilisa.</s><s>U New Yorku je s bivšim basistom Igre staklenih perli, Draškom Nikodijevićem "Draculom", snimio i 1999. objavio album ...</s><s>I bogovi su ratovali (pod imenom Kult bijelog zeca) koji uključuje semplove u vezi s NATO bombardiranjem SR Jugoslavije.</s><s>Sljedeće je godine remasterirao album Nestvarne stvari, i izdao ga putem vlastite neovisne izdavačke kuće Fatamalanga Records.</s><s>Godine 2010., Bulatović i Vukomanović okupili su se sa bivšim kolegama iz Pekinške patke, objavivši povratnički singl i najavivši izdanje albuma sa obradama.</s>

<s>Fece se pridružio Katarini II koja je ubrzo evoluirala u Ekatarinu Veliku (EKV), s kojom je snimio njihov istoimeni album prvijenac, nakon čega je otišao služiti vojni rok, a zatim se pridružio Laboratoriji zvuka.</s><s>Godine 1988., nakratko se pridružio EKV-u na promo turneji za album Ljubav, a ubrzo ga zamjenio Srđan Todorović.</s><s>U travnju 1988. godine preselio se u New York.</s><s>Neposredno prije odlaska, patentirao je set bubnjeva s alternativnim načinom podešavanja bubnja.</s><s>U New Yorku su Bulatović, Nikodijević i bivši klavijaturist Električnog orgazama, Ljubomir Đukić, i bivši član benda Bezobrazno zeleno, Vojislav Bešić "Beške", osnovali supergrupu Collateral Damage, ali bend nije objavio nikakav materijal.</s><s>Sredstvima zarađenim od nastupa, bend je kupovao lijekove koji su slani u Dječju bolnicu Novi Sad.</s><s>Godine 2007., objavio je album EKV Revisited, koji sadrži rearanžirane pjesme EKV-a, sa originalnim vokalnim trakama.</s>

<s>Kasnija jednokratna okupljanja 
Dvadeset godina nakon raspada, Luna se ponovno okupila 3. srpnja 2004. na glavnoj bini EXIT festivala u Novom Sadu.</s><s>Bend je u cijelosti izveo album Nestvarne stvari, kao i tri pjesme koje se nisu pojavile na albumu, "Metropolis" i "Muzika", a čije su demo verzije objavljene na Hokej klub Virginitas, kao i neobjavljenu pjesmu "Hulica".</s><s>U tom periodu, bend je ušao u studio Radija Novi Sad i snimio tri neobjavljene pjesme, s namjerom da budu objavljene uz live snimak sa Exita, međutim, snimke su ostale neobjavljene.</s>

<s>Dvanaest godina poslije nastupa na EXIT-u bend se još jednom okupio 2017. i održao koncert u Novom Sadu i Beogradu.</s>

<s>Ostavština 
Tekstovi 4 pjesme benda objavljeni su u knjizi Petra Janjatovića Pesme bratstva, detinjstva i potomstva: Antologija ex YU rok poezije 1967 - 2007</s>

<s>Diskografija</s>

<s>Studijski albumi</s>

<s>Nestvarne stvari (1984)</s>

<s>Kompilacijski albumi</s>

<s>Hokej klub Virginitas (sa La Strada; bootleg; 1988)</s>

<s>Ostali nastupi</s>

<s>"Ogledalo Lune" (Made In Yugoslavia - Πράξη Πρώτη; 1992)</s>

<s>Vidi još 
 La Strada</s>

<s>Reference</s>

<s>Generalni izvori 
 NS rockopedija, novosadska rock scena 1963-2003, Mijatović Bogomir; izdavač: SWITCH, 2005
 EX YU ROCK enciklopedija 1960.-2006., Janjatović Petar;
 Biografije Lune i La Strade na neslužbenom blogu Slobodana Tišme</s>

<s>Vanjske poveznice 
 Luna u Discogsu</s>

<s>Jugoslavenske muzičke grupe
Srpske muzičke grupe
Novi val</s>

